description: Na trgu jednog srednjovekovnog italijanskog gradića jedna žena skinula se pred svojim voljenim. A on će umeti da odgovori na tu izjavu ljubavi. Ali kako je to dospelo do ogromne vatikanske biblioteke i tamo palo u zaborav? Jedan usamljeni bibliotekar pronalazi zaboravljene priče, pripovesti o čudima, o ljubavi i čežnji, o taštini i iskušenju. O umetnosti i stvarnosti. Kada bibliotekar bude uronio u vatikanske rukopise, sve će se promeniti. Naga pred voljenim prvi je roman Jana Visea, objavljen 1990. godine. Publika je delo prihvatila sa oduševljenjem, a od tada je broj čitalaca neprestano rastao i u Norveškoj i u inostranstvu: roman je preveden na više od petnaest jezika i štampan u preko sto hiljada primeraka samo u Norveškoj. „Predivan roman... Ima nečeg uznemirujućeg u predavanju sebe. Ali pred ovim romanom možemo učiniti samo ono što je učinila žena u knjizi. Ona koja se skinula pred svojim voljenim.” Kari Bremnes, Aftenposten „Naga pred voljenim je svakako jedan od najboljih romana koji su došli prethodne decenije iz Norveške... Između Umberta Eka i Hansa Kristijana Andersena, to je priča u kojoj se prepliću istorijski triler i bajke koje se tiču moralnih pitanja.” Pol Susman, The Spektator
language: Norwegian
title: Kvinnen som kledte seg naken for sin elskede